Suchinthana/ta-wikipedia huggingface dataset:
குள்ள கேவென்டிஷ் வாழை

குள்ள கேவென்டிஷ் வாழை (Dwarf Cavendish banana) என்பது பரவலாக வர்த்தக ரீதியாக வளர்க்கப்படும் வாழை மரம் ஆகும். குள்ள கேவன்டிஷ் எனப் பெயர் வரக்காரணம் இதன் பொய்த்தண்டின் உயரமே தவிர பழத்தைக் குறிப்பதில்லை. இளம் தாவரங்களின் இலைகளில் கருஞ்சிவப்பு அல்லது ஊதா நிறப் பொட்டுகள் போன்று காணப்படுகின்றன. ஆனால் முதிர்ச்சியடைந்த இலைகளில் இவை காணப்படுவதில்லை. இது கேவென்டிஷ் குழுவிலிருந்து மிகவும் பொதுவாக பயிரிடப்படும் வாழை வகைகளில் கிராண்ட் நைனுடன் ஒன்றாகும்.

சாகுபடி வரலாறு 
கவென்டிஷ் வாழையானது டேவன்ஷயரின் ஆறாவது கோமகனான வில்லியம் கேவென்டிஷ் என்பவர் ஞாபகமாக பெயரிடப்பட்டது. இவை ஐரோப்பாவில் முதன்முதலாக அறியப்பட்டதில்லை என்றாலும் 1834 இல் ஆல்டன் டவர்சின் மதகுருவால் கேவெண்டிஷிற்கு மரியாதை செலுத்தும்விதமாக அளிக்கப்பட்டது. காவென்டிஷின் தோட்டக்காரர் அவற்றைப் பயிரிட்டு வளர்த்தார். பாக்ஸ்டனால் இவ்வாழை வகைக்கு கேவண்டிஷின் பெயரிடப்பட்டது

இங்கு பயிரிடப்பட்ட இவ்வாழை 1850 களில்  கப்பல் மூலமாக பசிபிக் கடல் வழியாக பல்வேறு இடங்களுக்கு அனுப்பப்பட்டன. இது கேனரி தீவுகளோடு முடிந்திருக்கலாம் என நம்பப்படுகிறது, சிலர் கேனரி தீவுகளில் உள்ள கேவண்டிஷ் வாழை பதினைந்தாம் நூற்றாண்டு முதல் இருந்ததாக நம்புகின்றனர். மற்றும் வேறு வழிகளிலும் அறிமுகப் படுத்தப்பட்டதாக நம்பப்படுகிறது. ஆரம்பத்தில் போர்த்துகீசிய தேடலாய்வாளர்களால் மேற்கு ஆப்பிரிக்காவிலிருந்து பெறப்பட்டு,பின்னர் கரிபியனுக்கு பரப்பியதாகவும் கருத்து நிலவுகிறது. ஆப்பிரிக்க வாழைப்பழங்கள் தென்கிழக்கு ஆசியாவிலிருந்து மடகாஸ்கருக்குள் முந்தைய ஆசுத்திரோனீசிய மாலுமிகளால் அறிமுகப்படுத்தப்பட்டன. 1888ஆம் ஆண்டில், கேனரி தீவுகளிலிருந்து வாழைப்பழங்கள் இங்கிலாந்திற்கு தாமஸ் பிளைப்பால் இறக்குமதி செய்யப்பட்டது. இந்த வாழைப்பழங்கள் தான் இப்பொழுதுள்ள குள்ள கேவென்டிஷ் இனத்தைச் சேர்ந்தவை என்று அறியப்படுகின்றன.

வகைப்பாட்டியல் 
இதன் ஏற்றுக்கொள்ளப்பட்ட பெயரானது மூசா (ஏஏஏ குழு) 'குள்ள கேவென்டிஷ்' ஆகும். இதனுடைய ஒத்தப் பெயர்கள்:
 மூசா அகுமினாடா எல். ஏ. கோலா  
 மூசா நானா ஜே. டி லுரோரோ (மொபோட்டில் ஏற்றுக்கொள்ளப்பட்டது)  
 மூசா நானா ஏக். ஜெனரல் டி  
 மூசா சைன்னிசிசு ஆர். ஸ்வீட்     
 மூசா சைனிசெசு பி. ஏ. சாகோட் முன்னாள் ஜே. ஜி. பேக்கர்     
 மூசா சைனிசெசு பி. ஏ. சாகோட்      
 மூசா சைனிசெசு ஆர் ஸ்வீட் முன்னாள் எச் பி. எ. சாகோட்  
மற்ற பொதுவான பெயர்கள் குளூ கோம் காம், பிசாங்க் செர்னாடா, சீன வாசை, கேனரி வாழை முதலியன.

விளக்கம் 
 

குள்ள கேவென்டிஷ் வாழை மரங்களின் இலைகள் அகலமாகவும், இலைக்காம்பு குட்டையானவும் இருக்கும். இதன் குள்ளத் தன்மையானது,  நிலையானதாகவும், காற்றிலிருந்து பாதிப்பின்றி, மரத்தை நிர்வகிக்க எளிதாகவும் அமைகிறது. இதன் வேகமான வளர்ச்சியானது கூடுதலாக, பயிர்ச்செய்வதற்கு சிறந்ததாக அமைகிறது. இந்த சாகுபடியை எளிதில் அடையாளம் காணக்கூடிய குணாதிசயங்களாக ஆண் பூவடிச்செதில் மற்றும் மலர்கள் உதிர்வதில்லை பண்புகளாகும். குள்ள கேவென்டிஷ் பயிரிடும் வகையின் பழங்கள் 15 முதல் 25 செ.மீ. நீளமும் மெல்லிய தோலினையும் உடையது. ஒவ்வொரு தாவரமும் 90 சீப்பு வாழைப்பழங்களைக் கொண்டது.

மேற்கோள்கள் 

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
வாழையினங்கள்
சுற்றுச்சூழல் சமூக அறிவியல்

சுற்றுச்சூழல் சமூக அறிவியல் (Environmental social science) என்பது மனிதர்களுக்கும் இயற்கைச் சூழலுக்கும் இடையே உள்ள தொடர்புகளின் பரந்த, இடைநிலை ஆய்வு ஆகும். சுற்றுச்சூழல் சமூக விஞ்ஞானிகள் மானுடவியல், தகவல் தொடர்பு ஆய்வுகள், பொருளாதாரம், புவியியல், வரலாறு, அரசியல் அறிவியல், உளவியல் மற்றும் சமூகவியல் ஆகிய துறைகளுக்குள்ளும் மற்றும் இடையேயும் வேலை செய்கிறார்கள்; மேலும், இத்துறையினர் சுற்றுச்சூழல் ஆய்வுகள், மனித சூழலியல் மற்றும் அரசியல் சூழலியல், சமூக தொற்றுநோயியல் போன்றவற்றின் இடைநிலைத் துறைகளிலும் பணியாற்றுகின்றனர்.

கருத்தாக்கங்கள், களங்கள் மற்றும் கருத்துகள் 
சுற்றுச்சூழல் சமூக அறிவியலில் உள்ள கருத்தியல்கள், களங்கள் மற்றும் கருத்துக்கள் சமூக உறவுகள், நிறுவனங்கள் மற்றும் மனித செயல்பாடுகளில் பின்னிப்பிணைந்த சுற்றுச்சூழல் பிரச்சினைகளை வெளிப்படுத்துவதை நோக்கமாகக் கொண்டுள்ளன, அவை சுற்றுச்சூழலை தொடர்ந்து வடிவமைக்கின்றன அல்லது சுற்றுச்சூழலால் வடிவமைக்கப்படுகின்றன. உதாரணமாக, அரசியல் சூழலியல் என்பது சுற்றுச்சூழல் ஆய்வுகளில் அதிகார உறவுகள் மற்றும் இயற்கை மற்றும் சமூகத்தின் கூட்டு உற்பத்தி ஆகியவற்றை மையமாகக் கொண்ட ஒரு துறையாகும். தத்துவார்த்த உத்வேகங்களானவை அரசியல் பொருளாதாரம், பிந்தைய கட்டமைப்புவாதம் மற்றும் விவசாய ஆய்வுகள் போன்ற பல்வேறு ஆதாரங்களில் இருந்து எடுக்கப்படுகின்றன. மனித சுற்றுச்சூழல் உறவுகள் "அமைப்பு" (அரசியல், பொருளாதாரம், அதிகார உறவுகள்) மனித உறவுகள் மற்றும் சுற்றுச்சூழல் உறவுகளில் பின்னிப்பிணைந்த கட்டமைப்புகளின் முழு வலையமைப்பு வழியாகவும் எதிரொலிக்கின்றன.

மேலும் காண்க

 சமூக அறிவியல்

மேற்கோள்கள் 

சூழலியல்
துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
சக்கராசனம்

சக்கராசனம் (Chakrasana) என்பது உடலை சக்கரம் போல் வளைத்துக் காட்டும் ஒரு ஆசனப்பயிற்சி நிலையாகும்.  இச்சொல்லின் பொருள் சமசுகிருத மொழியில் இருந்து வந்ததாகும். "சக்ரா" என்றால் சக்கரம் எனவும் ஆசனம் என்றால் நிலை என்றும்  பொருளாகும். பார்ப்பதற்கு மேற்புறமாக நோக்கி அமைந்துள்ள வில்லை போன்று இந்நிலை தோன்றும். உடம்பை பின்புறமாக வளைத்து செய்யும் இந்த ஆசனம் அசுதாங்க வினையசா யோகாவை முடிக்கும் வரிசை நிலையாகும். இந்த ஆசனம் முதுகெலும்புக்கு பெரும் நெகிழ்வுத்தன்மையை அளிக்கிறது. களரி, உடற்பயிற்சி விளையாட்டுப் பிரிவுகளில் இந்த உடல் அமைப்பு நிலை ஒரு பாலம் என்று அழைக்கப்படுகிறது.

தோற்றமும் பெயர்க்காரணமும் 

உர்துவா தனுராசனா என்ற பெயர் ஒரு சமசுகிருத சொல்லாகும். உர்துவா என்றால் மேல்நோக்கி என்றும் தனுரா என்றால் வில் என்றும் பொருள் என்பதால் மேல் நோக்கிய வில் என்ற சொற்களாக  இப்பெயர் பெறப்பட்டுள்ளது. மேலும், சக்ராசனா என்ற பெயருக்கு சக்கரம் போன்று அமரும் நிலை என்றும் பொருள் கொள்ளப்படுகிறது. 
இந்த நிலை 19 ஆம் நூற்றாண்டில் சிறீதத்வானிதியில் பரியங்காசன படுக்கை நிலை  என விளக்கப்பட்டுள்ளது.

விளக்கம் 

இந்த ஆசனத்தின் பொது வடிவத்தில் பயிற்சியாளர் மல்லாந்து படுத்துக் கொள்ள வேண்டும். கை, கால்கள் , மற்றும் அடிவயிறு போன்றவற்றை  தரையிலிருந்து வானத்தை நோக்கி வளைக்க வேண்டும். மல்லாந்து பார்த்த நிலையில் மூச்சை இழுத்தபடி கால்களை மடக்கி பாதங்களை புட்டங்களின் அருகில் வைத்துக் கொள்ள வேண்டும். இரு முழங்கைகளையும் மடித்து உள்ளங்கை காதுகளுக்கு அருகில் உள்நோக்கி தரையில் படுமாறு வைத்துக் கொள்ள வேண்டும். கைகளையும், கால்களையும் தரையில் நன்றாக ஊன்றி மூச்சை வெளியில் விட்டபடி உடலை மேலே தூக்க வேண்டும். பின்னர், இயல்பாக ஐந்து மூச்சுக்கள் விட்ட பிறகு மெதுவாக மீண்டும் முன்நிலைக்கு வரவும். நன்கு பயிற்சி பெற்றவர்கள் சக்கர முதுகை மலைபோல குவித்து அப்படியே நகர்வதும் உண்டு. சிலர் முதுகை மேல் நோக்கி வளைத்து கைகளை கால்களாக்கி நடப்பதும் உண்டு

நன்மைகள் 

முதுகு எலும்புகளைப் பலப்படுத்துவதுடன் புத்துணர்ச்சியை அளிக்கிறது.  நீண்ட நேரம் மேசையில் அமர்ந்து கணினி பயன்படுத்துவோர்களுக்கு மன அழுத்தம், கோபம் மற்றும் கூன் முதுகு வராமல் தடுக்கும்.

மாறுபாடுகள் 

இந்த வகை யோகாசனம் பல்வேறு மாறுபட்ட நிலைகளைக் கொண்டுள்ளது. அவை:
 ஏகா பாதா உர்துவ தனுராசனம்: வானத்தை நோக்கி ஒரு காலை நேராக உயர்த்தி வில்லைப் போல உடலை வளைக்கும் நிலை
 ஏகா அசுட்டா உர்துவா தனுராசனம்: தரையிலுள்ள ஒரு கையை எடுத்து உயர்த்தி தொடை அல்லது முட்டியில் வைத்துக் கொள்ளும் நிலை
கேமட்கராசனம்: ஒரு கையை உயர்த்தி அதற்கு எதிரான காலை நேராக்கும் நிலை
சக்ரா பந்தாசனம்: முன் கையை தரையில் வைத்து கைகள் குதிகால்களை பற்றிக் கொள்ளும் நிலை.

மேற்கோள்கள் 

யோகாசனங்கள்
யோகக் கலை
3511 (எண்)

3511 மூவாயிரத்து ஐந்நூற்று பதினொன்று என்பது 3510ஐத் தொடர்ந்து வரும் 3512க்கு முந்தைய இயல் எண்ணாகும்.

3511 என்பது ஒரு பகா எண், மேலும் இது ஓர் எமிர்ப் ஆகும். இதன் இலக்கங்கள் தலைகீழாக மாற்றப்படும் போதும் வேறுபட்ட பகா எண்ணாக இருக்கும்.

3511 என்பது ஒரு வைஃபெரிச் பகா எண்ணாகும்.  என்ஜிடபுள்யூஎச் பீகர் 1922-இல் கண்டறிந்ததும்மிகப் பெரியதுமாகும்,  மற்றொன்று 1093 எண்ணாகும். வேறு ஏதேனும் வைபெரிச் பகா எண்களாக இருந்தால், இவை 6.7 ஐ விட அதிகமாக இருக்கவேண்டும்.

3511 என்பது 27வது மையப்படுத்தப்பட்ட தசகோண எண்ணாகும்.

குறிப்புகள் 

முழு எண்கள்
பூசண வித்து

பூசண வித்து எனப்படும் டீலியோசுபோர் (Teliospore) அல்லது புழுதிச் செதில்  அல்லது துருச்செதில் அல்லது வன்செதில் என்பது தடித்த கலச்சுவருடைய ஓய்வு நிலையிலிருக்கும் பூஞ்சையின் இரு உட்கரு விதைச்செதில் ஆகும். இதிலிருந்து பேசிடியம் எனும் விதைச் செதில் தோன்றுகிறது.
இது பூஞ்சைத் துருநோயை உருவாக்கும்.

தோற்றம் 
பேசிடியம் எனும் நான்கு கலச்செதில், பலகலப் பூஞ்சைகளின்  இருகல வன்செதிலிலிருந்து தோன்றுகின்றது. இருகல வன்செதில் விருந்தோம்பியை முதல் நிலை விருந்தோம்பியாகவும், நான்கு கல வன்செதில்  விருந்தோம்பியை இரண்டாம் நிலை விருந்தோம்பியாகவும் கொண்டுள்ளது.

புற அமைப்பு 
பூஞ்சை வன்செதில்கள் ஒன்று, இரண்டு, அல்லது பல உட்கருக்களைக் கொண்ட கலங்களாகும். இவை கருமை நிற, தடித்த  கலச்சுவருடையவை. இருகலங்களைக் கொண்ட  பூஞ்சை வன்செதில்கள் பக்சீனியா பேரினத்தில் காணப்படுகின்றன. இதன் கலச்சுவரின் நுனிப்பகுதி நன்கு தடிப்புற்று காணப்படும். இவை இரட்டை உட்கருக்களைக் கொண்ட கலங்கள் ஆகும். எனவே இவை முளைக்கும் போது, உட்கரு பிளவுபட்டு, குன்றல் பிரிவு வழி நான்கு கலங்களைக் கொண்ட பேசிடியம் தோன்றுகிறது. இதிலிருந்து தனிக்கரு உடைய நான்கு பேசிடியத் தனிச்  செதில்கள் தோன்றுகின்றன.

மேற்கோள்கள் 

0-471-52229-5

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பூஞ்சைகள்
காஜீவாலா

கஜுவலா சட்டசபை தொகுதி பீகானேரில் (மக்களவை தொகுதியில்) ராஜஸ்தான் சட்டமன்றத் தொகுதிகளில்  ஒன்றாகும்.

கஜுவலா சட்டசபை தொகுதியில் கஜுவல தாலுகா, பூகால் தெஹ்ஷில், சத்தர்கர் தெஹ்சில் மற்றும் பிகானர் தெஹ்சில் ஆகிய பகுதிகளில் இருந்து அனைத்து வாக்காளர்களையும் உள்ளடக்கியது, இதில் ILRC கானசர் மற்றும் சக் கர்பி, நல்பரி மற்றும் உதாஸர் ILRC பிகானேர்.

References 

இராசத்தான் சட்டப் பேரவைத் தொகுதிகள்
பைகனெர்

பிகானேர் சட்டமன்றத் தொகுதி ராஜஸ்தான் சட்டமன்றத் தொகுதிகளில் பிகானேர் (லோக் சபா சட்டமன்றம்) ஒன்றாகும்

பிகானர் மாநகராட்சி வாக்குகளின் வார்டு 1 முதல் 4, 14 முதல் 19, 21, 29 முதல் 35 வயது, 44 முதல் 49 மற்றும் 53 முதல் 55 வரை, மற்றும் ILRC பிகானரின் கர்மசார்.

References 

இராசத்தான் சட்டப் பேரவைத் தொகுதிகள்
பைகனெர் கிழக்கு

பிகானர் கிழக்கு சட்டமன்ற தொகுதி ராஜஸ்தான் சட்டமன்றத் தொகுதிகளில் பிகானர் (லோக் சபா) சட்டமன்றத் தொகுதியில் ஒன்று. 

பிகானர் கிழக்கு தொகுதியில் அனைத்து வாக்காளர்களுக்கும் பிகானர் மாநகராட்சி வார்டுகள், 5 முதல் 13, 20, 22 முதல் 28, 36 முதல் 43 மற்றும் 50 முதல் 52 வரை, ஐ.எல்.ஆர்.சி. பிகானரின் பட்வார் வட்டம் பிகானர் மற்றும் கங்காஷஹார் ஆகியவை அடங்கிம்

References 

இராசத்தான் சட்டப் பேரவைத் தொகுதிகள்
மேக்னலியம்

மேக்னலியம் (Magnalium) ஒரு அலுமினிய உலோகக் கலவையாகும். அலுமினியத்தோடு மக்னீசியம், சிறிய அளவில்  நிக்கல் மற்றும் வெள்ளீயம் ஆகியவை கலந்த உலோகக் கலவையாகும். குறிப்பிட்ட பயன்பாடுகளுக்குத் தேவையான, குறைந்த அரிமான எதிர்ப்புத்திறன் கொண்ட சில உலோகக் கலவைகள், 50% வரை மெக்னீசியத்தைக் கொண்டிருக்கலாம். இது பொறியியல் மற்றும் வாணவெடித்தொழில்களில் பயன்படுத்தப்படுகிறது.

பண்புகள் 
குறைவான அளவிலான (சுமார் 5%) மக்னீசியம் கொண்ட உலோகக்கலவைகள், அதிக வலிமை, அதிக அரிமான எதிர்ப்பு மற்றும் தூய அலுமினியத்தை விட குறைந்த அடர்த்தி ஆகியவற்றை வெளிப்படுத்துகின்றன. இத்தகைய கலவைகள் தூய அலுமினியத்தை விட எளிதாக உலோக பற்றவைப்புச் செய்ய வாய்ப்புள்ளவையாகவும், வேலைகளுக்கு எளிதில் பயன்படக்கூடியவையாகவும் இருக்கின்றன. அதிக அளவு மக்னீசியம் (சுமார் 50%) கொண்டிருக்கும் உலோகக்கலவைகள்  அலுமினியத்தை விட  மிகவும் எளிதில் நொறுங்கக்கூடியவையாகவும், அரிமானத்திற்கு உள்ளாகக்கூடியவையாகவும் உள்ளன.

பயன்கள் 
பொதுவாக இந்தக் கலப்புலோகம் அலுமினியத்தை விட விலை உயர்ந்ததாக இருந்தாலும், குறைந்த அளவு மக்னீசியத்தை கொண்டிருக்கும் உலோகக்கலவைகளின் அதிக வலிமை, குறைந்த அடர்த்தி மற்றும் அதிக பணித்திறன் ஆகியவை வானூர்தி மற்றும் தானுந்து வாகனங்களின் உதிரிபாகங்களில் பயன்படுத்துவதற்கு வழிவகுக்கிறது. 

ஐம்பது விழுக்காட்டிற்கும் (50%) அதிகமாக மக்னீசியத்தைக் கொண்டுள்ள உலோகக்கலவைகள் எளிதில் நொறுங்கக்கூடியவையாகவும், எளிதில் அரிக்கப்படுபவையாகவும் உள்ளன. இதன் காரணமாக, இத்தகைய உலோகக்கலவைகள் பொறியியல் சார்ந்த பயன்பாடுகளுக்கு பொருத்தமற்றவையாக உள்ளன. இருப்பினும், இத்தகைய உலோகக்கலவைகள் தூளாக்கப்படும் போது உருவாகும் எரியக்கூடிய தன்மை, தூய மக்னீசியத்தை விட அதிகமான அரிமான எதிர்ப்புத் தன்மை, தூய அலுமினியத்தைக் காட்டிலும் அதிக வினைபடுதன்மை ஆகிய பண்புகள் இவற்றை வாணவெடித்தொழிலில் தீப்பொறிகளை உருவாக்கும் உலோக எரிபொருளாகப் பயன்படுத்தக் காரணமாக இருக்கின்றன. மேக்னலியம் தூளும் கூட படபடவென்ற ஒலியுடன் எரியும் தன்மை கொண்டது. இது தானாகவே எரிக்கப்படும் போது, மக்னீசியத்தின் வினைபுரியும் தன்மை மற்றும் அலுமினியத்தின் நிலைத்தன்மை ஆகியவற்றுக்கிடையே ஒரு நடுவுநிலையைக் கொண்டுள்ளது. ஏற்கெனவே கூறியபடி, வாணவெடித்தொழிலில் இந்த உலோகக்கலவை பயன்படுத்தப்படுவதில் உள்ள  மற்றுமொரு வசதி இதன் நொறுங்கும் தன்மையாகும். இதை எளிதில் சுத்தியால் உடைத்து, பயன்படுத்தக்கூடிய அளவிலான துாளாக, ஒரு அரவை இயந்திரத்தில் நொறுக்கி விடலாம். இதை குண்டு ஆலையில் மிக நுண்ணிய தூளாக ஒரு சில மணி நேரங்களில் அரைத்து விடலாம். அலுமினியத்தை இவ்வாறு பயன்படுத்த வேண்டுமானால் ஒரு சில நாட்களாகலாம். 

ஒரேயளவு தூளாக்கப்பட்ட அலுமினியத்தூளோடு ஒப்பிடும் போது, மேக்னலியத்தூள் மிகவும் சக்தி வாய்ந்ததாக இருக்கிறது, மக்னீசியத்திற்குத் தேவையான முன்னெச்சரிக்கை நடவடிக்கைகள் இதற்கும் எடுத்துக்கொள்ளப்பட வேண்டும். இவை ஈரப்பதம் மற்றும் மற்ற சேர்மங்களுடன் (போரிக் அமிலம் மற்றும் அம்மோனியம் கலவைகள்) இணக்கமின்மை போன்ற ஆபத்துக்களையும் கொண்டவையாகும். இது தராசின் சட்டம் மற்றும் ஒளிக்கருவிகள் தயாரிப்பிலும் பயன்படுத்தப் படுகின்றன.

மேற்கோள்கள் 

அலுமினியக் கலப்புலோகங்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
வாணவேடிக்கை சார்ந்த எரிமங்கள்
கூழ் ஊற்றுதல் விழா

கூழ் ஊற்றுதல் விழா என்பது ஊர் மக்கள் குடங்களில் கூழுடன் கோயிலுக்குச் சென்று  அம்மனுக்கு கூழ் படைப்பது ஆகும். இதனை கூல் வார்த்தல் விழா என்றும் அழைப்பர்.

கோடைக் காலத்தில் இவ்விழா நடைபெறுகிறது. இவ்விழா வெப்பத்தின் தாக்கத்தை குறைப்பதற்காக  நடைபெறுகிறது. சித்திரை மாதத்திலும் ஆடி மாதத்திலும்  கூழ் ஊற்றும் விழா மாரியம்மன் கோவிலில் நடத்தப்படுகிறது.

விழா முன்னேற்பாடு
விழாவுக்கு முதல்நாள் காலையில் ஊரிலுள்ள ஒவ்வொரு வீட்டினரும் அவரவர் தேவைக்கேற்ப கேழ்வரகு (அ) கம்பு மாவு எடுத்துக்கொண்டு நீரிட்டுக் கரைத்து புளிக்க வைப்பர். அன்று மாலை புதுப்பானையில் முக்கால் பாகம் நீரிட்டு அடுப்பில் வைத்து கொதிக்கவிட்டு கேழ்வரகு மாவு அல்லது கம்பு மாவை ஊற்றி துழவி கூழாக்குவர். கூழ் வெந்தபின் கூழினை நன்கு ஆறவிடுவர்.

பூசைப்பொருட்கள்
வெற்றிலை, பாக்கு, கற்பூரம், பத்தி,நல்லெண்ணெய், மாவிளக்கு மாவு, தேங்காய்.

பூசைக்குடம்
மண் (அ) பித்தளை குடத்தை நன்கு கழுவி திருநீறு பட்டையும் குங்குமப் பொட்டும் இடுவர். குடத்தின் கழுத்தில் வேப்ப மாலை கட்டுவர்.

பூசைசெய்தல்
விழா நாளன்று காலை ஆறிய கூழினை நீர்விட்டுக் கரைத்து பூசைக்குடத்தில் நிரப்புவர். அதில் நறுக்கிய வெங்காயத்தையம் தயிரையும் கலப்பர். அக்கூழினை நடுவீட்டில் படையலிட்டு மாவிளக்கு ஏற்றியபின் பத்தி-சூடம் ஏற்றி, தேங்காய் உடைத்தை பூசைசெய்வர். அப்படையலை வீட்டினர் அனைவரும் உண்டு மகிழ்வர்.

ஊர்வலம்
விழா அன்று நண்பகல் ஒரு மணி அளவில் அக்கினி சட்டி ஊர்வலத்துடன் பறை அடித்துக்கொண்டு கோயிலிலிருந்து புறப்பட்டு வலமிருந்து இடமாக ஊரைச்சுற்றி வருவர். அவருடன் ஊரிலுள்ள ஒவ்வொரு வீட்டினரும் கூழ்குடத்தை தலையில் சுமந்துகொண்டு மாரி மற்றும் கங்கை அம்மன் கோயிலுக்கு வந்து சேர்வர். அங்கு கோயில் முன்  அமைக்கப்பட்டுள்ள பந்தலின் கீழ் இறக்கி வைப்பர்.

கூழ் ஊற்றுதல்
பம்பை, உடுக்கை அடித்து அம்மனை வணங்கி கூழுடன் சூடமேற்றி தேங்காய் உடைத்து வழிபடுவர். வழிபாடு முடிந்தவுடன் படைத்த கூழினை ஊர்த் தொழிலாளிகளுக்கு பிரித்துக் கொடுத்து, பின் மற்றவர்களுக்கும் அளித்து "சமபந்தி உணவு" நடத்துவர்.

உசாத்துணை
 துணை நுால்:பெண்ணிய நோக்கில் செஞ்சி நாட்டுபடபுற அம்மன் தெய்வங்கள், ஜோதிராஜன் பதிப்பகம், ஓசூர், 2008.
 பார்வை நுால்:துளசி.இராமசாமி,நெல்லை மாவட்ட நாட்டுப்புறத்தெய்வங்கள், உலகத்தமிழாராய்ச்சி நிறுவனம், சென்னை, 1985

ஆதாரங்கள்

இந்து சமய வழிபாடுகள்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
ஈடன் லேண்டிங் சூழலியல் காப்பகம்

ஈடன் லேண்டிங் சூழலியல் காப்பகம் (Eden Landing Ecological Reserve) என்பது ஒரு இயற்கை வளக்காப்பகம் ஆகும். இது ஐக்கிய அமெரிக்காவின் கலிபோர்னியா மாநிலத்திலுள்ள சான் பிரான்சிஸ்கோ விரிகுடாவின் கிழக்குக் கரையில், ஹேவர்ட் மற்றும் யூனியன் சிட்டி நகரங்களுக்கு அருகில் அமைந்திருக்கிறது. கலிபோர்னியாவின் மீன் மற்றும் வேட்டைத் துறையால் இந்தக் காப்பகம் நிர்வகிக்கப்படுகிறது. 5,040 ஏக்கர் பரப்பளவு கொண்ட முன்னாள் தொழில்முறை உப்புக் குளங்கள், தற்போது குறைந்த உவர்ப்புத் தன்மை கொண்ட நீர்வாழ் பறவைகள் வாழ்விடமாக பயன்படுத்தப்படுகின்றது.

பின்னணி
இந்த காப்பகத்தின் வடக்கே ஹேவர்ட் பிராந்தியக் கரைப்பகுதி என்னும் பாதுகாக்கப்பட்ட பிராந்திய பூங்காவும், தெற்கே அலமேடா சிறுகுடா பிராந்தியத் தடமும் உள்ளது. டான் எட்வார்ட்ஸ் தேசிய காட்டுயிர் சரணாலயம், கொயோட்டே ஹில்ஸ் பிராந்தியப் பூங்கா ஆகியவை இக்காப்பகத்தின் அருகே தெற்கில் உள்ளது. வடக்குப் பகுதியில் சேன் மத்தேயோ - ஹேவர்ட் பாலமும், ஹேவர்ட் கரைப்பகுதி விளக்க மையமும் உள்ளது. அவ்வப்போது சில நீர்ப்பறவை வேட்டை இங்கு அனுமதிக்கப்படுகிறது. ஆலிவர் உப்பு நிறுவனத்தின் சிதைவெச்சங்கள் இந்தக் காப்பகத்தினுள் உள்ளது.

தெற்கு விரிகுடா உப்புக் குளங்கள் மறுசீரமைப்பு திட்டத்தின் ஒரு பகுதியான இது, அமெரிக்க ஐக்கிய நாடுகளின் மேற்கு கரையோரத்தில் உள்ள மிகப்பெரிய உப்புக் குள மறுசீரமைப்பு திட்டம் ஆகும். பிப்ரவரி 2023 வரை 3,040 ஏக்கர் உப்புக் குளங்கள் மீட்டமைக்கப்பட்டுள்ளன. பல முன்னாள் உப்புக் குளங்கள் காட்டுயிர்களுக்காக மேம்படுத்தப்பட்டுள்ளன. 2016ஆம் ஆண்டு ஏப்ரல் மாதம் பொது மக்களுக்கு புதிய பாதைகள் மற்றும் படகுத்துறை ஆகியவை திறக்கப்பட்டன. விரிகுடா பகுதி சுற்றுச்சூழல் அமைப்பான "சேவ் தி பே" (Save the Bay), உவர்ச் சதுப்புநிலத்தின் விளிம்புகளில் அப்பகுதிக்கான நாட்டுத் தாவரங்களை வளர்ப்பதற்கான பணிகளைச் செய்கிறது.

மேற்கோள்

வெளி இணைப்புகள்
Eden Landing Ecological Reserve at the California Department of Fish and Game (CDFG) website  (minimal content as of 08/2011)
Eden Landing Ecological Reserve at Bay Nature website
Eden Landing Salt Pond Restoration Project website
South Bay Salt Ponds Restoration Project website
Eden Landing Ecological Reserve and the South Bay Salt Ponds Restoration Project: A View of the Alameda Creek Watershed from Its Intersection with the SF Bay, John Krause, CDFG, 2008 

துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பாதுகாக்கப்பட்ட பகுதிகள்
தமிழக ஆசிரியர்கள் தொடங்கிய தாவரவியல் கட்டுரைகள்
நாடாய்வாளர்

நாடாய்வாளர் (Geographic Explorer) என்பவர் புவியியல் மற்றும் நிலப்பரப்புகளின் தகவல்களைத் தேடி பயணிக்கும் நபராவார்.

பயணத்திற்கான காரணம் 
நாடாய்வாளர்கள் பல்வேறு காரணங்களுக்காகப் பயணங்களை மேற்கொண்டனர். 
 சிலர் கடல் கடந்து வாணிகத்தின் மூலம் பெரும் பொருள் பெற்றுச் செல்வர்களாகிவிடலாம் என்று கருதினார்கள். 
 தங்கள் அரசுக்குப் புதுப்புது நாடுகளைக் கண்டுபிடித்துச் சேர்க்க வேண்டும் என்ற ஆர்வத்தினால் புறப்பட்டுச் சென்றவர்களும் உண்டு. 
 பிறநாட்டு மக்களைத் தங்கள் சமயத்திற்கு மாற்ற வேண்டும் என்ற நோக்கத்துடன் சிலர் பயணம் செய்தனர். 
 ஆறுகள் உற்பத்தியாகும் இடம், துருவங்களிலுள்ள பனிக்கண்டங்கள் முதலியவற்றைக் கண்டறிய வேண்டும் என்றும் பலர் பயணம் செய்தனர்.

சவால்கள் 
பண்டைய நாடாய்வாளர்களுக்குப் பல இன்னல்களும் இடையூறுகளும் நேர்ந்தன. உணவு இல்லாமலும், புயல், வெள்ளம் போன்றவற்றில் சிக்கியும், காடுகளில் வசித்த பழங்குடியின மக்களாலும், கொடிய விலங்குகளாலும், பலர் துன்பப்பட்டனர். சிலர் இறந்து போனதுண்டு.

புகழ்பெற்ற நாடாய்வாளர்கள் 
கொலம்பஸ், மார்க்கோ போலோ, வாஸ்கோ ட காமா, மெகல்லன், சர் பிரான்சிஸ் டிரேக், சர் வால்ட்டர் ராலி, ஜேம்ஸ் குக், டேவிட் லிவிங்ஸ்ட்டன், ராபர்ட்பியரி, ராபர்ட் ஸ்காட் முதலியவர்கள் புகழ்பெற்ற நாடாய்வாளர்களுள் சிலர் ஆவர்.

மேற்கோள்கள்

வெளி இணைப்புகள் 
 http://www.nationalgeographic.com/field/explorers
 http://www.oceanexplorer.noaa.gov/
 http://www.explore.noaa.gov/ 

மனிதர்கள்
தொழில் வாரியாக மக்கள்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
முக்குடி

முக்குடி என்பது இந்தியாவின், தமிழ்நாடின்,புதுக்கோட்டை மாவட்டத்திற்கும், அறந்தாங்கி ஊராட்சி ஒன்றியத்துக்கு உட்பட்ட சிற்றூர் ஆகும். .

மக்கள்தொகை 
2001 மக்கள் தொகை கணக்கெடுப்பின்படி, முக்குடி கிராமத்தின்  மொத்த மக்கள் தொகை 4800,அதில்  2370 ஆண்கள்  மற்றும் 2430 பெண்கள்.  மொத்த மக்கள் தொகையில் 2836 பேர் எழுத்தறிவு பெற்றவர்கள்.

மேற்கோள்கள் 

புதுக்கோட்டை மாவட்டத்திலுள்ள கிராமங்கள்
எர்காட்

எர்காட் (Ergot) அல்லது எர்காட் பூஞ்சை என்பது கிளாவிசெப்ஸ் இனத்தைச் சேர்ந்த பூஞ்சைகளின் குழுவைக் குறிக்கிறது.

கிளாவிசெப்சு பர்பூரியா ("கம்பு எர்காட் பூஞ்சை") என்பது இந்தக் குழுவின் முதன்மை வாய்ந்த பூஞ்சை இனமாகும். இந்த பூஞ்சை, புல்லரிசி, கம்பு,  அதனோடு தொடர்புடைய பிற தாவரங்களில் வளர்கிறது. இந்தப் பூஞ்சை   உருவாக்கும் எர்காட்  சிலரோட்டியம் எனப்படும் மாசுபட்ட கூலப் பழக் கட்டமைப்பில் அமையும் ஆல்கலாய்டுகளை உட்கொள்ளும் மனிதர்களிலும் பிற பாலூட்டிகளிலும் எர்கோடிசத்தை ஏற்படுத்தும்.

கிளாவிசெப்சு பேரினத்தின் எர்காட்டில் 50 அறியப்பட்ட இனங்கள் உள்ளடங்கியுள்ளன. இவற்றில் பெரும்பாலானவை வெப்பமண்டலப் பகுதிகளில் காணப்படுகின்றன.  புற்களிலும் கூலங்களிலும் ஒட்டுண்ணியாக வாழும் சி. பர்பூரியா , கம்பிலும் பஃபெல் புற்களிலும் வாழும்  சி. பியூசிபார்மிசு , தால்லிசு புற்களில் வாழும் சி. பாசுபலி , சி. ஆப்பிரிக்கானா  ,(சோள ஒட்டுண்ணி),  சி. லூட்டியா (பாசுபலத்தின் ஒட்டுண்ணி). ஆகியவை இந்த இனங்களில் பொருளியலாகக் குறிப்பிடத்தகுந்தவை. சி. பர்பூரியா மிக வழக்கமாக திறந்த பொலன்சேர்க்கை இனங்களாகிய புல்லரிசி, (இது தான் மிக வழக்கமான ஓம்புயிரி),  திரைட்டிகேல், கோதுமை,  வாற்கோதுமை ஆகியவற்றைத் தாக்குகிறது. இது மிக அருகலாகவே காடைக்கண்ணி இனத்தைத் தாக்கும்.

சி. பர்புரியாவில் குறைந்தது மூன்று இனங்கள் அல்லது வகைகள் உள்ளன, அவை தம் ஓம்புயிர் வாழ்க்கையின் அடிப்படையில் வேறுபடுகின்றன:

 G1 — திறந்த புல்வெளிகள் மற்றும் வயல்களின் நிலப் புற்கள்;
 G2 — ஈரப்பத, காடு, மலை வாழ்விடங்களின் புற்கள்;
 G3 ( புர்புரியா  வகையான இசுபார்தினே) — உப்பு சதுப்புப் புற்கள் ( இசுபார்த்தினா, திசுட்டிச்சிலிசு  ).

எா்காட் பயன்கள்- 
1.எா்காட்டிலிருந்து எடுக்கப்படும் எா்கோமெட்ரின் மருத்துவத்தில் பயன்படுகிறது.

2.கருப்பையிலுள்ள குருதிக்குழல்களைச் சுருக்கி, மகப்பேற்றுக்குப் பின் அதிக இரத்தப்போக்கு ஏற்படுவதை அது தடுக்கிறது.

தீமைகள்- 
 இயங்கு தசைகளை அதிகமாக இயக்கும்.
 அண்ணீரகச் சுரப்பைக் க்ட்டுப்படுத்தும்.
 lsd என்ற போதை மருந்து தயாாிக்கப்படுகிறது.
 இதை உட்கொண்டால் வலிப்பு , மன அழுத்த நோய் உண்டாகும்.
 இதற்கு குருதிக்குழல்களைச்ச் சுருக்கும் தன்மை இருப்பதால் காங்கிரீன் என்ற நோய் உருவாகலாம்.

மேற்கோள்கள் 

மருத்துவம்
தாவரங்களைத் தாக்கும் நோய்கள்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
எம். சுந்தர்ராஜன்

எம். சுந்தரராஜன் (M. Sundararajan) ஓர் இந்திய அரசியல்வாதியும் தமிழகத்தின் முன்னாள் சட்டமன்ற உறுப்பினரும் ஆவார். இவர் 1977 மற்றும் 1980 தேர்தல்களில் விருதுநகர் தொகுதியிலிருந்து, அனைத்திந்திய அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
பாசடை

குளம் குட்டைகளிலும், நீரோடைகளிலும், பச்சை நிறத்தில் பாசம்(Moss)  அல்லது பாசடை படர்ந்திருக்கும். இது ஒருவகைத் தாவரம். பிரையோபைட்டா (Bryophyta) என்னும் தாவரப் பிரிவைச் சேர்ந்தது. உலகில் முதன் முதலில் தோன்றிய உயிரினங்களில் பாசடையும் ஒன்று. உலகின் பெரும்பகுதி நீரில் மூழ்கியிருந்தபோது, மிக எளிய அமைப்புடைய பாசடைகளே வாழ்ந்தன. பல இலட்சம் ஆண்டுகளுக்குப் பிறகு நிலப்பகுதி வெளிப்பட்டதும்  இத்தாவரங்கள் தோன்றிப் பெருகின.

அமைப்பும் பரவும் முறையும் 
பாசங்கள் எளிய அமைப்பு உடையவை. இவற்றுக்கு வேர், தண்டு, இலை, பூ, விதை முதலியவை இல்லை. ஆனால் அவற்றையொத்த சில அமைப்புகள் மட்டும் உண்டு. பாசங்களின் காம்பின் நுனியில் சிறு உறைகள் காணப்படும். அவற்றில் விதைத்தூள்கள் (Spores) உண்டாகும். விதைத் தூள் முற்றியதும் உறை வெடித்துச் சிதறிக் காற்றில் அடித்துச் செல்லப்படும். ஈரமான இடங்களில் விதைத்தூள் வீழ்ந்து, அங்கு முளைத்து வளரும்.

பாசங்களின் வகைகள் 
பாசங்களில் சுமார் 16,000 வகைகள் உள்ளன. அவற்றை மூன்று பெரும் பிரிவுகளாகப் பிரிக்கலாம். அவை
 பெரணிப்பாசம்,
 மரப்பாசம்,
 சதுப்புப் பாசம்

பெரணிப்பாசம் 
பெரணிகளில் மிகச்சிறிய இனம் பெரணிப்பாசம் ஆகும்.

மரப்பாசம் 
பாசங்களில் எல்லாம் பெரியது மரப்பாசம். இது 15 செ.மீ வரை உயரமாக வளரும். சில கண்ணுக்குத் தெரியாத அளவுக்கு மிக நுண்ணியவை. இவை மிக நெருக்கமாக வளர்ந்து பச்சை மெத்தை விரித்தது போலக் காட்சி தரும்.

சதுப்புப் பாசம் 
சதுப்புப் பாசம் நீரைப் பெருமளவில் உறிஞ்சித் தேக்கி வைத்துக்கொள்ளக்கூடியது. இதனால், இதைக் கொண்டு பிற தாவரங்களின் கன்றுகளின் வேரைச் சுற்றிவைத்துப் பல நாள்கள் வரை வாடாமல் காக்கலாம். நீர்ப்பாசம் 30 செ.மீ வரை படர்ந்து வளரும். அயர்லாந்து போன்ற நாடுகளில் நிலக்கரி கிடைப்பதில்லை. எனவே அங்கெல்லாம் சதுப்புப் பாசத்தைக் கொண்டு பீட் (Peat) என்னும் எரிபொருள் தயாரிக்கிறார்கள்.

மேற்கோள்கள்

வெளி இணைப்புகள் 
 http://149.152.32.5/Plant_Biology/moss.html 
 http://www.britishbryologicalsociety.org.uk/ 

தாவரங்கள்
ஆனந்த் பக்சி

ஆனந்த் பக்சி (Anand Bakshi, 21 சூலை, 1930 - 30 மார்ச், 2002) என்பவர் இந்தித் திரைப்பட பாடலாசிரியர் ஆவார்.

பிறப்பு
பாக்கித்தானின் இராவல்பிண்டி நகரில் 1930 ஆம் ஆண்டு ஜூலை 21 ஆம் நாள் பிறந்தார்.

படிப்பும் பணியும் 
இவரது படிப்பு பாதியிலேயே நின்றது. இந்திய கடற்படையில் 2 ஆண்டுகளும் ராணுவத்தில் 6 ஆண்டுகளும் பணியாற்றினார். இந்தியா- பாக்கிஸ்தான் பிரிவினைக்குப் பின்னர் லக்னோ வந்தார். அங்கு டெலிபோன் ஆப்ரேட்டராக பணியாற்றினார். பின்னர் டெல்லி சென்று மோட்டார் மெக்கானிக் வேலை செய்தார். சிறுவயதிலேயே கவிதை எழுதத் தொடங்கினார். இவரது கவிதைத் தொகுப்புகள் இந்திய ராணுவத்தின் சைனிக் சமாசார் என்ற பத்திரிகையில் வெளிவந்தன.

திரையுலக பயணம் 
ராணுவத்திலிருந்து வெளிவந்த பின்னர் பம்பாயில் இந்தித் திரையுலகில் வாய்ப்புத் தேடி அலைந்தார். நல்ல குரல் வளம் கொண்ட இவர் முதன் முதலாக மோம் கீ குடியா என்ற படத்தில் பாடினார். அடுத்து பாகோம் மே பஹா அயி என்ற பாடலை பாடினார். தன் பலா ஆத்மி திரைப்படத்தில் பாடல் எழுதும் வாய்ப்பும் கிடைத்தது. 1965 ல் வெளிவந்த ஜப் ஜப் ஃபுல் கிலே என்ற படத்தில் இவர் இயற்றிய பாடல்களின் வெற்றியால் தான் இவருக்கு இந்தித் திரையுலகில் ஒரு அடையாளம் கிடைத்தது. பாடல்கள் எழுதுவதிலும் பின்னணி பாடுவதிலும் இந்தி திரையுலகில் தனக்கென ஒரு இடத்தைப் பெற்றார். எளிய வார்த்தைகளைப் பயன்படுத்தி சூழலையும் ஆழ்ந்த உணர்வையும் வெளிப்படுத்தினார்.

பாடல் எழுதிய திரைப்படங்களில் சில 
 அமர் அக்பர் அந்தோனி
 ஏக் தூஜே கே லியே
 அமர் பிரேம்
 ஹரே ராமா ஹரே கிருஷ்ணா
 தில்வாலே துல்ஹனியா லே ஜாயங்கே  போன்றவை வெற்றிப் படங்களாக அமைந்தன.

விருதுகள் 
சுமார் 600 படங்களில் 4000 க்கும் மேற்பட்ட பாடல்களை இயற்றியுள்ளார். 3 முறை (1982, 1996, 2000) பிலிம் பேரின் சிறந்த பாடலாசிரியருக்கான விருதுகளைப் பெற்றார்.

மறைவு  
ஆனந்த் பக்சி 2002-ஆம் ஆண்டு தமது 72 வது வயதில் மறைந்தார். இவர் இறந்தபின் வெளியான மெகபூபா திரைப்படத்தில் இவருடைய பாடல்கள் இடம் பெற்றிருந்தன.

மேற்கோள்கள்

வெளி இணைப்புகள் 
 

1920 பிறப்புகள்
2002 இறப்புகள்
பிலிம்பேர் விருதுகள் வென்றவர்கள்
இந்தியக் கவிஞர்கள்
இந்தித் திரைப்படப் பாடலாசிரியர்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கலவியலா இரட்டைக் கருசிதல்

கலவியலா இரட்டைக் கருசிதல் (Aeciospores) என்பது துரு வகை பூசனங்களால் தோற்றுவிக்கப்படும் ஒரு வகை பூசனவித்தாகும். இவை இரண்டு உட்கருக்களைக்  கொண்டவை. கலவியலா இரட்டைக் கருசிதலகத்தில் சங்கிலிப் போன்ற அமைப்பில் காணப்படுகின்றன.

சான்றுகள்

மேற்கோள்கள்

பூஞ்சையின் புற அமைப்பியல் மற்றும் உடற்கூற்றியல்
ஆண் முட்டை

ஆண் முட்டை  என்பது  பெண்ணின் முட்டைகளை போல மரபணு உள்ளடக்கங்களைக் கொண்டிருக்கும் ஒரு செயல்முறையின் விளைவு ஆகும் (படியெடுப்பு செயல்முறையில் பயன்படுத்தப்படுவதைப் போலவே ஒரு நுட்பம்). இதன் உள்ளடக்கங்கள் ஆண் டி. என். ஏவுடன் மாற்றப்படும். இத்தகைய முட்டைகளை விந்து மூலம் கருத்தரிக்கலாம். இந்த நடைமுறை கேலம் மெக்கல்லர் என்ற ஸ்காட்டிஷ் உயிரியலாளரால் உருவாக்கப்பட்டது. இந்த நுட்பத்தில், இரண்டு ஆண்கள் ஒரு குழந்தையின் உயிரியல் பெற்றோர்களாக இருக்க முடியும். இருப்பினும், இத்தகைய நடைமுறைக்கு ஒரு செயற்கை கருப்பை அல்லது ஒரு வாடகைத் தாயின் தேவை உள்ளது.

2003ஆம் ஆண்டு, பென்சில்வேனியா பல்கலைக்கழகத்தில் ஆய்வாளர் ஹான்ஸ் ராபர்ட் ஷோலர் ஆண் மற்றும் பெண்  டி.என்.ஏவை பயன்படுத்தி முட்டைகளை வெற்றிகரமாக உருவாக்கினார்.

மேற்கோள்கள் 

மரபணு மாற்றங்கள்
உயிரித் தொழில்நுட்பம்
சட்டத்தை ஒழுங்குபடுத்துதல் 1773

1773 ஆம் ஆண்டின் ஒழுங்குபடுத்தும் சட்டம் இந்தியாவில் கிழக்கு இந்திய கம்பெனி ஆட்சிமுறையை நிர்வகிப்பதற்காக கிரேட் பிரிட்டனின் நாடாளுமன்ற சட்டமாக இருந்தது.கம்பனியின் விவகாரங்களுக்கான கவலைகளுக்கு இந்த சட்டம் ஒரு நீண்டகால தீர்வாக இருக்கவில்லை; எனவே, பிட்ஸ் இந்தியா சட்டம் பின்னர் 1784 ல் மேலும் தீவிர சீர்திருத்தமாக இயற்றப்பட்டது.

1773 வாக்கில், கிழக்கு இந்தியா கம்பெனி மோசமான நிதி நெருக்கடியில் இருந்தது. பிரித்தானிய சாம்ராஜ்யத்திற்கு இந்த நிறுவனம் முக்கியத்துவம் கொடுத்தது, ஏனெனில் இது இந்தியாவில் ஒரு ஏகபோக வர்த்தக நிறுவனமாக இருந்தது, கிழக்கிலும் பல செல்வாக்குள்ள மக்கள் பங்குதாரர்களாக இருந்தனர். நிறுவனம் ஏகபோகத்தை பராமரிக்க அரசாங்கத்திற்கு ஆண்டுதோறும் GB £ 400,000 (இன்றைய 2017) சமமான ஆனால் அமெரிக்காவிற்கு தேயிலை விற்பனையின் இழப்பு காரணமாக 1768 ஆம் ஆண்டு முதல் தனது கடமைகளை நிறைவேற்ற முடியவில்லை. அமெரிக்காவின் அனைத்து தேயிலைகளில் 85% டச்சு தேநீரைக் கடத்தியது. இங்கிலாந்தின் வங்கிக்கும், அரசாங்கத்திற்கும் கிழக்கு இந்தியா கம்பெனி பணம் கொடுத்தது: பிரித்தானிய கிடங்கில் 15 மில்லியன் பவுண்டுகள் (6.8 மில்லியன் கிலோ) தேயிலை தேய்த்து, இந்தியாவிலிருந்து இன்னும் கூடுதலான வழியைக் கொண்டிருந்தது.

லார்ட் நோர்த் ஒழுங்குமுறை சட்டத்தின் மூலம் கிழக்கு இந்திய கம்பெனி நிர்வாகத்தை சீராக்க முடிவு செய்தார். இது இந்தியாவின் இறுதியில் அரசாங்க கட்டுப்பாட்டிற்கு முதல் படியாகும். இந்த சட்டம், கிழக்கு இந்திய கம்பனியின் மேற்பார்வை (ஒழுங்குபடுத்தப்பட்ட) பணிக்கான ஒரு அமைப்பை அமைத்தது.

கம்பெனி வர்த்தக நோக்கங்களுக்காக இந்தியாவின் பெரிய பகுதியை எடுத்துக் கொண்டது மற்றும் அதன் நலன்களைப் பாதுகாக்க ஒரு இராணுவத்தைக் கொண்டிருந்தது. இந்தியாவின் தேசிய முக்கியத்துவம் வாய்ந்ததாக இருந்ததால், அரசாங்கத்தின் கட்டுப்பாட்டிற்குள் நகர்வதைத் தொடர்ந்ததால், அரசு நிறுவனங்களுக்கு பயிற்சி அளிக்கப்படவில்லை. நிறுவனத்தின் பங்குதாரர்கள் இந்த சட்டத்தை எதிர்த்தனர். அதன் நிதி பிரச்சினைகள் இருந்தபோதிலும், கிழக்கு இந்திய கம்பெனி இன்னும் பாராளுமன்றத்தில் ஒரு சக்திவாய்ந்த பரப்புரை குழு.

ஒழுங்குமுறைச் சட்டத்தின் விதி

சட்டத்தின் வரையறுக்கப்பட்ட கம்பெனி 6 சதவீதத்திற்கு டிவிடென்ஸ் செலுத்தும் வரை ஒரு £ 1.5 கடன் (அதனுடன் சேர்ந்து செயல்பட்டால், 13 ஜியோ 3 சி .64) நிறைவேற்றப்படும் வரை நான்கு ஆண்டுகளுக்கு இயக்குனர்களின் நீதிமன்றம் தடைசெய்யப்பட்டது.

இது எந்தவொரு தனியார் வர்த்தகத்திலும் ஈடுபடுவதாலோ, அல்லது உள்ளூர் மக்களிடமிருந்து அன்பளிப்புகளை அல்லது லஞ்சம் வாங்குவதைத் தடை செய்வது.

வங்கியின் ஆளுநராக உயர்ந்த ஆளுநர் வாரன் ஹேஸ்டிங்ஸ், பெங்கால் ஆளுனர்-ஜெனரல் ஜெனரல், மற்றும் வங்காளத்தின் கட்டுப்பாட்டின் கீழ் சென்னை மற்றும் பாம்பே ஆகியவற்றின் பதவிகளைப் பெற்றார்.இது இந்தியாவில் ஒரு மையப்படுத்தப்பட்ட நிர்வாகத்திற்கான அடித்தளங்களை அமைத்தது. வங்காள ஆளுநர் வங்காளத்தின் ஆளுனர் ஜெனரல் ஆனார். அவரை நான்கு உதவியாளர்களாக நியமித்தார். முடிவுகள் பெரும்பான்மையினரால் எடுக்கப்பட்டு, கவர்னர் ஜெனரலாக டை போட்டியில் மட்டுமே வாக்களிக்க முடியும்.

இந்த சட்டமானது பெங்கால் உயர் கவுன்சில் தலைவரான ஆளுநர்-ஜெனரல் ஜெனரல் ஜான் க்ளாவர்சிங், ஜார்ஜ் மன்ஸன், ரிச்சர்ட் பார்வெல் மற்றும் பிலிப் பிரான்சிஸ் ஆகியோருடன் சேவை செய்ய நான்கு கூடுதல் நபர்களைக் கொண்டது.

கல்கத்தாவில் கோட்டை வில்லியத்தில் ஒரு உச்ச நீதிமன்றம் நிறுவப்பட்டது. பிரித்தானிய நீதிபதிகள் அங்கு பிரித்தானிய சட்ட அமைப்புமுறையை நிர்வகிப்பதற்கு இந்தியாவுக்கு அனுப்பப்பட வேண்டும்.

சட்டம்
மிதவை

மிதவை (Buoy) என்பது பல்வேறு நோக்கங்களைக் கொண்ட ஒரு மிதக்கும் கருவியாகும். நிலையாக ஓரிடத்தில் இது நங்கூரமிடப்படலாம் அல்லது கடல் நீரோட்டங்களுடன் செல்ல அனுமதிக்கப்படலாம். கடல், ஆறு முதலியவற்றில் கப்பலிலோ, படகிலோ செல்லும்போது விபத்துகளைத் தவிர்க்க ஆபத்தான இடங்கள், பாறைகள், மற்றும் ஆழம் குறைந்த பகுதிகளைக் காட்டுவதற்கு மிதவை கருவி பயன்படும்.

வரலாறு
மிதவைகளின் தோற்றம் குறித்த தரவுகள் ஏதும் கிடைக்கவில்லை. ஆனால் 1295 ஆம் ஆண்டு வாக்கில் ஒரு மாலுமியின் கையேடு எசுப்பானியாவிலுள்ள குவாடல்கிவிர் ஆற்றில் உள்ள வழிசெலுத்தல் கையேட்டில் மிதவைகள் பற்றி குறிப்பிடப்பட்டுள்ளது. இதற்கு வடக்கே மாசு நதியில் மிதக்கப்பட்டது பற்றிய ஆரம்ப இடைக்கால குறிப்புகள் உள்ளன. ஆரம்பகால மிதவைகள் மரக்கட்டைகள் அல்லது படகுகளாக இருந்திருக்கலாம். ஆனால் 1358 ஆம் ஆண்டில்  பீப்பாய் மிதவை பயன்படுத்தப்பட்டதற்கான பதிவு உள்ளது.{{sfn|Naish|1985|p=51} 

எளிய பீப்பாயை கடற்பரப்பில் பாதுகாப்பது கடினமாக இருந்தது. எனவே குறுகிய முனையில் ஒரு திடமான செருகியுடன் கூடிய கூம்பு வடிவ மிதவைகள் உருவாக்கப்பட்டன. இதன் மூலம் ஒரு நங்கூரத்திலுள்ள வளையத்தை இணைத்துக் கொள்ள முடியும். 

பின்னர் இரு கூர்குவி மிதவைகள் உருவாக்கப்பட்டன. இவை நடுவில் உருண்டையாகவும் இருபுறமும் கூர்ங்குவிவாகவும் இருந்தன. 

பத்தொன்பதாம் நூற்றாண்டில் இரும்பு மிதவைகள் கிடைத்தன. அவை நீர் புகாத பெரிய முகப்புடன் மணிகள் (1860) அல்லது சீழ்க்கைகள் (1880) ஆகியவற்றைக் கொண்டிருந்தன. இவற்றில்  மணியோசை தொடர்ந்து கேட்கும் மிதவைகளும், ஊதல் ஒலி உண்டாக்கும் மிதவைகளும் உண்டு. பனி மூடியுள்ள பகுதிகளில் விளக்கு ஒளி சரியாகத் தெரிவதில்லை. அத்தகைய இடங்களில் மணியோசையாலோ, ஊதல் ஒலியாலோ எச்சரிக்கை செய்கின்றன.

1879 ஆம் ஆண்டில் இயூலியசு பிஞ்சு சுருக்கப்பட்ட வாயுவைப் பயன்படுத்தி மிதவைகளின் வெளிச்சத்திற்கான காப்புரிமையைப் பெற்றார். இது 1912 ஆம் ஆண்டு முதல் குசுடாஃப் டேலனின் அசிட்டிலீன் விளக்கு மூலம் மாற்றப்பட்டது. இரவு நேரங்களில் இவ்விளக்குகள் பயன்படுகின்றன. மிதவையினுள்ளேயே அழுத்தநிலையில் வைக்கப்பட்டிருக்கும் வாயு இந்த விளக்குக்கு எரிபொருளாகப் பயன்படுகின்றது. மின்கலத்தின் மூலம் எரியும் மின்சார விளக்குகளும் சில மிதவைகளில் உண்டு. விளக்கு ஒளியின் நிறமும் அதன் அளவும் இடத்திற்கு ஏற்றவகையில் மாறுபடும். இவ்வாறு மிதவைகளின் மூலம் அவை குறிக்கும் செய்தியை மாலுமிகளுக்கு எச்சரிக்கை செய்கிறார்கள். இத்தகைய மிதவைகளை ஒருவகை கலங்கரை விளக்கம் என்றே சொல்லலாம். பிற்கால வளர்ச்சியாக சூரிய மூடிதழ்கள் அறிமுகப்படுத்தன. இவை பகல் நேரத்தில் வாயுவை அடைத்துவிடும்.

மிதவைகளின் நிறம் 
பாறைகள் இருக்குமிடம், ஆழம் குறைந்த இடம்,  மிக ஆபத்தான இடம், செல்ல வேண்டிய திசை போன்ற பலவற்றைக் குறிக்க மிதவைகளில் வெவ்வேறு நிறத்தில் வர்ணம் பூசப்பட்டிருக்கும். குறுக்காகவோ நெடுக்காகவோ பட்டை தீட்டுவதும் உண்டு. எண்களையும் குறிப்பிட்டிருப்பார்கள்.

படக்காட்சியகம்

மேலும் காண்க
கலங்கரை விளக்கம்

மேற்கோள்கள்

வெளி இணைப்புகள் 

 Global Buoy Network Maps
 Lighthouses and Buoys 
 North American Buoy Map

துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
கடல்சார் பாதுகாப்பு
தென்றல் நகர்

தென்றல் நகர் என்பது தமிழ்நாட்டில் திருவண்ணாமலை மாவட்டத்தின் திருவண்ணாமலை வட்டத்தில் உள்ள  ஒரு நகர்ப்பகுதியாகும். 

இது திருவண்ணாமலை  வட்டத்தின் நகரமாகும். இது  திருவண்ணாமலை மாவட்ட ந்தன்மை நகர்ப்பகுதியிலிருந்து 2.9 கி. மீ. தொலைவில் அமைந்துள்ளது. மேலும் மாநிலத் தலைநகரமான சென்னையில் இருந்து  158 கி.மீ. தூரத்தில் அமைந்துள்ளது.  .

திருவண்ணாமலையின் அருகிலுள்ள நகரங்கள்,  ஊராட்சிகள்  2.9 கி. மீ  தொலைவில் உள்ளன. தென்மத்துார் 3.3 கி. மீ. தொலைவிலும் கீழ்நாச்சிப்பட்டு 3.4 கி. மீ. தொலைவிலும் , சின்னகஞ்சியநுார் 
3.8 கி. மீ. தொலைவிலும் நல்லபாளையம் 4.3 கி. மீ. தொலைவிலும் திருவண்ணாமலை  நகரம்  2.6 கி. மீ தொலைவிலும் தண்ட்ராம்பட்டு 15.3 கிமீ தொலைவிலும் துறிஞ்சாபுரம் 
19.9 கி. மீ.தொலைவிலும்  கீழ்பென்னாத்துார் 21.8 கி.மீ.  தொலைவிலும் அமைந்துள்ளன.

விளக்கப்படங்கள் 
தென்றல் நகர்  29,000 பேருக்கும் கூடுதலான மக்கள் தொகையைக் கொண்டது.  இதனால் இது திருவண்ணாமலையின் துணை நகர்ப்புறமாக விளங்குகிறது. திருவண்ணாமலை- சித்துார் தேசிய நெடுஞ்சாலையில்( NH 234A)   போளூர் நகரம் உள்ளது. அங்கு ஒரு தொடருந்து நிலையம் உள்ளது. காட்பாடி தொடருந்து இருப்புத் தடவழி  போளூர், தென்றல் நகர் வழியாகச் செல்கிறது.

மேற்கோள்கள்
↑ தினமணி செய்தி 7 மாவட்டங்களுக்கு புதிய காவல்துறைக் கண்காணிப்பாளர்கள்

↑ http://tnhrce.org.in/a_reg/Tiruvannamalai/District%20Koil%20Land%20Abstract.xls
 

↑ http://tnhrce.org/areg.html

வெளி இணைப்புகள்
திருவண்ணாமலை மாவட்ட அதிகாரப்பூர்வ வலைத்தளம்

துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
போலி மிதவை உயிரிகள்

சூடோபாளாங்க்டோனிக் (Pseudoplankton) என்பது ஒட்டி அல்லது மிதந்து வாழும் மிதவைவாழி உயிரிகள். இவை உலர்ந்த மரத் தண்டுகள், மேலுதைப்பு பொருட்கள், இறந்த நத்தை ஓடுகள், மனிதரால் உருவாக்கப்பட்ட மிதவைகள் போன்றவற்றில் ஒட்டி வாழும். எ.கா  கூஸ் பர்னிக்கிள்ஸ் மற்றும்  பிரியோஜோவன் ஜெல்லெல்லா. இவை தானே மிதக்கவியலாத நீர் வாழி உயிரிகள். ஆனால்  இவை உண்மை மிதவை உயிரிகளோடு தொடர்பு கொண்டு வாழும், எ.கா வெலெல்லா மற்றும் பைசாலியா. இது போர்த்துகீசியம் மேன் ஓ 'போர் என்று அழைக்கப்படும் மிதவை உயிரி ஆகும்.

மேற்கோள்கள்

உயிரியல் தொடர்பான குறுங்கட்டுரைகள்
கீன்ஸ் கையேடு

ஜான் மேனார்ட் கெய்ன்ஸ் வாழ்க்கையைப் பற்றி ஆல்வின் ஹேன்ஸன் எழுதிய கீன்ஸ் கையேடு 1953 ஆம் ஆண்டு  வெளியிடப்பட்டது. ஹேன்ஸனின் வழிகாட்டி, 237 பக்கங்களைக் கொண்டிருக்கிறது, கீன்ஸின் பொது விளக்கம்  நன்கு அணுகக்கூடிய முறையில் விவரிக்கிறது. ஆல்வின் ஹேன்சன், "அமெரிக்கன் கெயின்ஸ்" எனக் குறிப்பிடப்படுபவர், 1930 ஆண்டு பொருளாதாரப் புரட்சி உருவாக இந்த கைேயடு அமைந்திருந்தது.

மேற்கோள்கள்

அமெரிக்க நூல்கள்
செஞ்சி கமலக்கண்ணியம்மன்

செஞ்சி கமலக்கண்ணியம்மன் ( Kamalakkanniyamman Temple, Gingee) இந்தியாவின் தமிழ்நாடு மாநிலம் விழுப்புரம் மாவட்டம், செஞ்சி வட்டத்தில் செஞ்சி கோட்டை செல்லும் வழியில்  கமலக்கண்ணியம்மன் கோயில் உள்ளது.வருடா வருடம் சித்திரை வளர்பிறை திங்கள் தொடங்கி ஒன்பதாம் நாள் தேர் பவனி என பத்து நாட்கள் இங்கு திருவிழா நடக்கும்

சிலையமைப்பு
வலதுகையில் சக்கரமும் இடதுகையில் சங்கும் ஏந்தி, நின்ற கோலத்தில் முழு உருவ கற்சிலை உள்ளது.

கோயில் அமைப்பு
நாற்சதுர சிறுமண்டபக் கோயில் ஒன்று இங்கு  அமைந்துள்ளது. இக்கோயில் கருங்கல் மற்றும் சிமெண்டால் உருவாக்கப்பட்டுள்ளது. கோயில் எதிரில் எருமைத்தலை வடிவில் ஒரு கற்சிலை பலிபீடமாக அமைக்கப்பட்டுள்ளது.

வழிபடுவோர்
செஞ்சிப் பகுதி மக்கள் மட்டுமின்றி, செஞசி கோட்டையைக் காணவரும் வெளியூர், வெளிநாட்டு மக்களும் இவ்வம்மனை வழிபட்டுச் செல்கின்றனர். நெல்லை மாவட்டத்திலும் ஒரு கமலக்கண்ணியம்மன் கோயில் அமைக்கப்பட்டு வழிபடப்படுகிறது.

மேற்கோள்கள்

நாட்டார் தெய்வக் கோயில்கள்
விழுப்புரம் மாவட்டம்
நிலப் பொருளாதாரம்

நிலம் பொருளாதாரம் நிலம் பயன்பாடு, இயற்கை வளங்கள், பொது வசதிகள், வீட்டுவசதி, நகர்ப்புற நிலப் பிரச்சினைகள் ஆகியவற்றை ஆய்வு செய்வதற்காக அர்ப்பணிக்கப்பட்ட ஒரு ஆய்வுக் கட்டுரை ஆகும். 1925 ஆம் ஆண்டில் அமெரிக்க பொருளாதார சங்கத்தின் நிறுவனர் ரிச்சர்ட் டி. எலி (விஸ்கான்சின் பல்கலைக்கழகம்) நிறுவப்பட்டது. நில பொருளாதாரம் போக்குவரத்து, ஆற்றல், நகர்ப்புற மற்றும் கிராமப்புற நில பயன்பாட்டு, வீட்டுவசதி, சுற்றுச்சூழல் தரம், பொது பயன்பாடுகள் மற்றும் இயற்கை வளங்கள் போன்ற தலைப்புகளை உள்ளடக்கியது. வழக்கமான கட்டுரையைத் தவிர, நில பொருளாதாரம் சாா்ந்த கட்டுரைகைளயும் சமீபத்திய நிகழ்வுகளை பத்திரிகையில்  வெளியிடப்பட்டுள்ளது. சமீபத்தில் வெளியான புத்தகங்கள் மற்றும் புத்தகங்களின் முழு பட்டியல் ஆகியவற்றிற்காக புத்தக மதிப்புரைகளும் உள்ளன.

 நில பொருளாதார  ஆசிரியரான டேனியல் W. ப்ரோமைலே, விஸ்கான்சின்-மேடிஸன் பல்கலைக்கழகத்தில்  முப்பது ஆண்டுகளாக செயல்முறை சாா்ந்த பொருளாதரத்தின் பேராசிரியர் ஆன்டர்சன்-பாஸ்காம் ஆவார்.

குறிப்புகள்

வெளி இணைப்புகள் 
 

பொருளாதாரம்
ஆலங்குடி, நாகப்பட்டினம்

ஆலங்குடி (Alangudi) இந்தியாவின் தமிழ்நாடு மாநிலம் நாகப்பட்டினம் மாவட்டத்தில் உள்ள மயிலாடுதுறை தாலுக்காவுக்கு உட்பட்ட ஒரு கிராமம் ஆகும்.

விளக்கப்படங்கள் 
2001 ஆம் ஆண்டு மக்கள் தொகை கணக்கெடுப்பின்படி, ஆலங்குடி கிராமத்தில் மொத்தம் 1892  பேர் உள்ளனர்.  அதில்  974 பேர் ஆண்கள் மற்றும் 918 பேர் பெண்களை கொண்டுள்ளது. பாலின விகிதம் 943. ஆலங்குடி கிராமத்தின்  கல்வியறிவு விகிதம் 73.37% ஆகும்.

குறிப்புகள் 
 

தமிழ்நாடு மாநிலத்திலுள்ள ஊர்களும் நகரங்களும்
அக்ரிகல்சுரல் எகனாமிக்ஸ் (இதழ்)

அக்ரிகல்சுரல் எகனாமிக்ஸ்  () என்பது வேளாண் பொருளாதார வல்லுனர்களின் சர்வதேச சங்கத்தின் சக மதிப்பாய்வுக் கல்வி இதழாகும், இது பிளக்வெல் பதிப்பகத்தால் ஆண்டுக்கு 8 முறை வெளியிடப்படுகிறது.

வெளி இணைப்புகள் 
 
 Agricultural Economics, ஆஸ்திரேலிய தேசிய நூலகம்
ஆங்கில இதழ்கள்
செலவழுங்குவித்தல்

தமிழ் இலக்கியத்தில், செலவழுங்குவித்தல் என்பது தலைவன் தலைவியைப் பிரிந்து செல்வதைத் தலைவியோ தோழியோ தடுத்து நிறுத்தும் கருப்பொருள் சார்ந்த ஒரு துறைப் பிரிவாகும். பண்டைய தமிழ் நூல்கள் அகம், புறம் என வாழ்வியல் இலக்கணம் பேசப்படுகின்றன.  அதில் பிரிவு என்பது ஒரு வாழ்க்கைக்கூறாக அமைகிறது. அந்தப் பிரிவைத் தடுப்பதே செலவழுங்குவித்தல் ஆகும்.

பிரிவு வகைகள் 

ஓதற் பிரிவு, தூதின் பிரிவு பகைவயிற் பிரிவு பொருள்வயின் பிரிவு என இலக்கண நூல்கள் இயம்புகின்றன.  பொருள்வயின் பிரிவு என்பது தவிர்த்தற்குரியது.  இந்நிலையில் தலைவன் தானே செலவழுங்குதல், தோழி செலவழுங்குவித்தல் என்னும் அகத்துறைகளாக அமைகின்றன.

சில செலவழுங்குவித்தல் எடுத்துகாட்டுகள்

குறுந்தொகை 

தலைவன் செலவால் அவன் செல்லும் வழியில் அவனுக்கு உண்டாகும் துன்பம், அவன் சென்றால் தலைவிக்கு உண்டாகும் வருத்தம், பாலை நிலத்தின் வெப்பம் முதலியன பற்றி தோழி கூறி பிரிவைத் தவிர்ப்பாள்.  தலைவி தன்னுடன் தானும் வருவதாக கூறுமிடத்து நீரில் நிற்கும் குவளை மலர் மேல் காற்று மோதிய போது வாடாது அமையும்.  உமணர்களின் எருதுகள் பூட்டிய வண்டிகள் வரிசையாக நிற்பது போல் உலர்ந்துபோன கிளையை பிளப்பதற்கு வலிமையில்லாத யானை தன் துதிக்கையை வளைத்து வருத்தும் காடு உம்மொடு தலைவி வரின் அவளுக்கு நல்லது என அமைகிறது என குறுந்தொகை பாடல் செய்திகள் விளக்குகின்றன.

அகநானூறு 

தலைவி அழகு நலன் பெற்று உடல் மெலிந்து, சிறிய நெற்றி, பசலைக் பாய்ந்து, பகலும் இரவும் மயங்கி மெல்லென மழை பெய்தலை ஏற்ற மலரைப் போல கண்ணீர் பெருகி வழிய தனித்து துயரால் வருந்துவாள்.  இனிய நகையினையும் மயிலிறகின் அடியெனத் திரண்ட முள் போன்ற கூறிய பற்களையும், சிவந்த வாயினையும், குவளை மலரையொத்த  மையுண்டக் கண்ணினையும், நிலவையொத்த ஒளிபொருந்திய நெற்றியினையும், உடையவள் வருந்துவாள்.  இந்நிலையில் அவளைவிட்டு நீங்குதல் உமக்கு பொருந்துவதாகுமோ என வினவுகின்றாள்.  நிலையில்லாத பொருளுக்காக நிலைபெற்ற அன்பிற்குரிய தலைவியை பிரிதல் கூடாது என்று செலவழுத்துவிக்கிறாள்.

கலித்தொகை 

என் சொல்வரைத் தங்கினார் காதலோரே எனச் சுட்டும் தோழியின் கூற்று பாலைக்கலிப் பாடலில் இடம் பெறுகிறது.  மேலும் தூதிற் பிரிவு, ஓதற் பிரிவு, ஓராண்டி=ல் இருந்து மூன்றாண்டிற்குள் முடிவதால் இப்பிரிவு அரசன் பொருட்டும், கல்வியின் பொருட்டும் ஏற்றுக்கொள்ளத்தக்கதாக அமைகிறது.

மேற்கோள்கள் 

1. குறுந்தொகை

2. அகநானூறு

3.கலித்தொகை

பகுப்பு :துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
தமிழ் இலக்கணம்
பிரியம்வதா மொகந்தி எச்மதி

பிரியம்வதா மொகந்தி எச்மதி ( Priyambada Mohanty Hejmadi )  இந்தியாவைச் சேர்ந்த ஓர் அறிவியலாளர் ஆவார். கல்வியாளர், கலை எழுத்தாளர், உயிரியலாளர், பாரம்பரிய நடனக் கலைஞர் என பன்முகங்களுடன் அறியப்படுகிறார். 1939 ஆம் ஆண்டு நவம்பர் மாதம் 18 ஆம் தேதியன்று இவர் பிறந்தார். பான் பிகாரி மைதியின் கீழ் சிறுவயதிலிருந்தே ஒடிசி எனப்படும் இந்திய பாரம்பரிய நடன கலையில் தேர்ச்சி பெற்றார். 1954 ஆம் ஆண்டு புது தில்லியில் நடந்த பல்கலைக்கழகங்களுக்கு இடையேயான இளைஞர் விழாவில் நடைபெற்ற இவரது ஒடிசி நடன நிகழ்ச்சி,  விழாவில் கலந்து கொண்ட அங்கேரியைச் சேர்ந்த புகழ்பெற்ற கலை விமர்சகர் சார்லசு ஃபேப்ரி மூலம் பன்னாட்டு கவனத்தை ஈர்த்தது. 

பிரியம்வதா முதுகலைப் பட்டம் பெற்றார், அதன்பின், ஆன் ஆர்பரில் உள்ள மிச்சிகன் பல்கலைக்கழகத்தில் விலங்கியல் துறையில் முனைவர் பட்டம் பெற்றார்

பிரியம்வதா இந்திய அறிவியல் அகாடமியின் உறுப்பினர் ஆவார்.  நடனம் மற்றும் விலங்கியல் இரண்டிலும் ஏராளமான கட்டுரைகள் மற்றும் புத்தகங்களை எழுதியுள்ளார். ஒடிசி ஒரு பாரம்பரிய இந்திய நடன வடிவம், என்ற இவருடைய நூல் ஒடிசியின் என்ற இந்திய பாரம்பரிய வடிவத்தின் வரலாறு மற்றும் பரிணாமத்தை விரிவுபடுத்துகிறது. விலங்கியல் தொடர்பான சூழலியல், இனப்பெருக்க முறைகள் குறித்த நூல் ஒன்றையும் இவர் எழுதியுள்ளார்..

2013 ஆம் ஆண்டில்  " ஒடிசி நிருத்ய சன்மான்" என்ற விருதைப் பெற்றார். அறிவியல் மற்றும் தொழில்நுட்பத் துறைகளில் இவர் ஆற்றிய பங்களிப்பிற்காக இந்திய அரசு 1998 ஆம் ஆண்டில்  இந்தியாவின் நான்காவது உயரிய விருதான பத்மசிறீ என்ற இவருக்கு வழங்கியது.

இதனையும் பார்க்கவும் 
 * ஒடிசி

சான்றுகள்

மேலும் படிக்க 
 

சங்கீத நாடக அகாதமி விருது பெற்றவர்கள்
வாழும் நபர்கள்
ஒடிசி நடனக் கலைஞர்கள்
இந்தியப் பாரம்பரிய பெண் நடனக் கலைஞர்கள்
1939 பிறப்புகள்
பத்மசிறீ விருது பெற்ற அறிவியலாளர்கள்
இந்தியப் பெண் அறிவியலாளர்கள்
செண்டாட்டம்

செண்டாட்டம் (Polo) என்பது குதிரையின் மீது அமர்ந்துகொண்டு, நீண்ட கழியினால் பந்தை அடித்து ஆடும் விளையாட்டு ஆகும்.

தோற்றம் 
இது ஒரு பழமையான விளையாட்டு. இரண்டாயிரம் ஆண்டுகளுக்கு முன்னரே பாரசீகர்கள் இந்த விளையாட்டை விளையாடினர். அங்கிருந்து இந்தியர்கள் இதை அறிந்து கொண்டனர். இந்தியாவிலிருந்து பிறகு ஆங்கிலேயர் மூலமாக மற்ற நாடுகளுக்கும் இந்த விளையாட்டு பரவியது.

போலோ ஆட்டக்களம் 
போலோ ஆட்டக்களம் 275 மீட்டர் நீளமும் 138 மீட்டர் அகலமும் உள்ள புல் தரை. அகலப் பக்கங்களில் நடுவில் 8 மீட்டர் இடைவெளியில் இரண்டிரண்டு கம்பங்கள் நடப்பட்டிருக்கும். இக்கம்பங்களுக்கு இடையில் பந்து செல்லுமாறு அடித்து கோல் (Goal) போட வேண்டும். பந்து வெள்ளை வர்ணம் தீட்டப்பட்டிருக்கும். பந்தை அடிக்கப் பிரம்பு அல்லது மூங்கிலினாலான 3½ மீட்டர் நீளமுள்ள கழியை ஆட்டக்காரர்கள் பயன்படுத்துவர்.

விளையாடும் முறை 
போலோ விளையாட்டில் இரு அணிகள் இருக்கும். ஒவ்வொரு அணியிலும் நான்கு ஆட்டக்காரர்கள் இருப்பார்கள். எதிர் அணியின் கோலினுள் பந்தை அடிப்பதே ஆட்டத்தின் குறிக்கோள். ஆட்டக்காரர்கள் விதிகளை மீறாமல் பார்த்துக்கொள்ள இரண்டு நடுவர்கள் இருப்பார்கள். குறிப்பிட்ட நேரத்திற்குள் அதிகமான கோல் போடும் அணியினர் வெற்றிபெற்றவர்களாவர்.

இயல்பு 
போலோ மிக விரைவான ஓர் விளையாட்டு. இதை விளையாடுவதற்குக் குதிரைகள் தக்க பயிற்சி பெற்றிருக்க வேண்டும்.

மேற்கோள்கள் 

குதிரையேற்ற விளையாட்டுகள்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பூவாடைக்காரி வழிபாடு

பூவாடைக்காரி அம்மன் வழிபாடு என்பது புடவையை வைத்து வழிபடும் வழக்கமாகும். பூ என்பதற்கு பூப்பு என்பது பொருள்.  பூப்பு என்பதற்கு பூப்படைதல், மாதவிடாய் என்பது பொருள். ஒவ்வொரு வீட்டிலும் பருவம் எய்திய ஆண், பெண்கள் கன்னிகழிவதற்குமுன் இறந்துவிட்டால் அவர்களை வழிபடுவது பூவாடைக்காரி வழிபாடு ஆகும்.

அமைவிடம் 
விழுப்புரம் மாவட்டம், செஞ்சி வட்டத்தில் அனைத்து ஊர்களிலும் பூவாடைக்காரி வழிபாடு உள்ளது.

உடை படைத்தல் 
பூவாடைக்காரி வழிபாட்டில் உருவச்சிலை இல்லை. இறந்த ஆண் முன்னோருக்கு வெள்ளைத் துண்டும், பெண் முன்னோருக்கு சிவப்புத் துண்டு அல்லது புடவையும் வைத்து வழிபடுவர். அவ்வாடைகளே முன்னோர்களாகக் கருதப்படுகிறது. மேலும் கரகம் சோடித்து அக்கரகத்தையே முன்னோர்களாகக் கருதுகின்றனர்.

கோயில் அமைப்பு 
வீடுகளில் வழிபடும் வழக்கம் கொண்டோர் பூசை அறையில் படைக்கின்றனர்.

வழிபாடு 
குளக்கரையில் அல்லது கிணற்றங்கரையில் கரகம் சோடித்து அதை முன்னோராகக் கருதி அவர்களை அழைத்துவந்து பூசை அறையில் வைத்து வழிபடுவர். ஒவ்வொரு ஆண்டும் தைப்பொங்கல் நாளில் இவ்வழிபாடு நடைபெறும். 

ஆடி மாதத்தில் புடவைக்காரி வழிபாடு நடத்தப்படுகிறது.

வழிபடுவோர் 
வன்னியர்,  துளுவ வேளாள முதலியார்,  ரெட்டியார், சைவப் பிள்ளை மற்றும் செட்டியார் போன்ற குலத்தினர் இவ்வழிபாட்டை மேற்கொள்கின்றனர்.

திருவிழா
கன்னிமார் அழைத்தல், பொங்கல் படையல், ஆடுகள், கோழிகள் பலியிடுதல், காடேறுதல், நேர்த்திக்கடன் செலுத்துதல் ஆகியவை திருவிழா வழிமுறைகளாகும்.‌ சில இடங்களில் இரண்டு மூன்று தினங்களுக்குத் திருவிழா நடைபெறுகிறது.

கோயில்கள்
 புதுக்கோட்டை நார்த்தாமலை பூவாடைக்காரி அம்மன் கோயில் 
 அன்னசாகரம் பூவாடைக்காரியம்மன் கோயில்
 அள்ளாளபுரம் புடவை காரியம்மன் கோயில்
 வாழைப்பந்தல் பூவாடைக்காரி கோயில்

உசாத்துணைகள் 

 பெண்ணிய நோக்கில் செஞ்சி நாட்டுப்புற அம்மன் தெய்வங்கள், ஜோதிராஜன் பதிப்பகம், ஓசூர், 2008.
 துளசி. இராமசாமி, நெல்லை மாவட்ட நாட்டுப்புறத்தெய்வங்கள், உலகத்தமிழாராய்ச்சி நிறுவனம், சென்னை,1985

ஆதாரங்கள்

நாட்டார் தெய்வ வழிபாடுகள்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பால்கெழுக்கிளவி

பால்கெழுக்கிளவி தொல்காப்பியர் வெளிபடு பொருளே கிளத்தல் வேண்டா என்று உரியியலில் கூறுகிறார். பொருளியலில் வெளிப்படு பொருளின்றிப் பிறவாறு வருவனவற்றையே கிளந்தாராதல் எனக் கொள்ளுதல் முறைமைத்தாகும்.

வரையறை 

இளம்பூரனார் பால்கெழுக்கிளவிக்கு பயிலாது வரும் ஒரு கூற்றுச்சொல் என்பார்.  நச்சினார்க்கினியர் நெஞ்சு என்னும் அஃறிணை ஒருமையை விளக்க தலைவன் கூறும் வழி உயர்திணை ஆண்பாலாகவும், தலைவி கூறும் வழி உயர்திணை பெண்பாலாகவும், பன்மையால் கூறும் வழி பலர்பாலாகவும் கொள்ளப்படும் என்பார்.  இதனைத் தொல்காப்பியர்

"ஒருபாற் கிளவி ஏனைப் பாற் கண்ணும்
வருவகை தாமே வழக்கென மொழிய"

என்னும் நூற்பாவில் பால்கெழு கிளவியை வழக்கிற்குரியதாக 

"உண்டற்குரிய அல்லாப் பொருளை

உண்டன போலக் கூறலும் மரபே"

என்ற நூற்பாவில் நிலைபேறுடைய வழக்காகிய மரபிற்கு உரியதாகக் கூறுவர்.

வழுவும், வழுவமைதியும் 

ஒரு பாலுக்கோ, ஒரு திணைக்கோ உரியதை வேறு பாலுக்கோ, வேறு திணைக்கோ உரியதாக்கல் நடையியலார் நிலைமாற்றம் எனக் கூறுவர்.  இதனைத் தொல்காப்பியர்வழி பால்கெழுக்கிளவி நிலைமாற்றம் எனக் கருதுவது பொருத்தமாகும்.

ஆளுருவாக்கம் என்பது நிலைமாற்றம் அல்லது பால்கெழுக் கிளவியின் ஒரு பகுதியாகும்.

உவமவாயிற் படுத்தல் 

மேனாட்டார் ஆளுருவாக்கத்தை உருவகத்தோடு தொடர்புடைய ஒர் அணியாகக் கொள்வர்.  பால்கெழுக்கிளவியும் உருவகத்தோடு தொடர்புடையதே.  தொல்காப்பியருக்கு உருவகம் பற்றிய கருத்து இருந்தது என்பதை உணரலாம்.

பால்கெழுக்கிளவியின் வகைகள் 

தொல்காப்பியர் குறிப்பிடும் அகப்பொருள் வழக்காறுகள் பால்கெழுக்கிளவியாக வரும்.  

இன்பத்திற்கும் துன்பத்திற்கும் காரணமான காம மரபு புலப்படுமாறும் எட்டுவகை மெய்ப்பாடும் விளங்குமாறும் உறுப்புடையது போலவும், உணர்வுடையது போலவும் மறுத்துரைப்பது போலவும், நெஞ்சினை முன்னிறுத்தி மொழிதல் (பொருள் ) மற்றும் ஒருசிறை நெஞ்சமோடு உசாவுதல் (பொருள் 10)சொல்லாதவற்றைச் சொல்லுந போலவும், செய்யாதவற்றைச் செய்வன போலவும் கூறுதல் பால்கெழு குளவியாம். இஃது அகம் புறம் இரண்டற்கும் பொதுவாதல் பற்றி இதனை எச்சவியலிலும் குறிப்பிட்டுள்ளார். 

சொல்லா மரபினவற்றைத் தம் நோய்க்கு வருந்தின போலக் கூறுதல்                     (பொருளியல் - 2)

கனவைப் பால்கெழு கிளவி கூறற்கு உரியதாக்குதல்                                      (பொருளியல் - 3)

புலம்புறு காலத்தில் தலைவி உறுப்பினை உணர்ந்தன போலக் கூறுதல்                   (பொருளியல் - 8)

உடம்பும் உயிரும் வாடியபோது இவை என்னுற்றன எனல்                                (பொருளியல் - 9)

உண்டற்குரிய அல்லாப் பொருளை உண்டன போலக் கூறுதல் (காட்டு : பசலை உண்டது)(பொருளியல் - 19)

மேற்கோள்கள் 

1. தொல்காப்பியம் - இளம்பூரணர் உரை

2. தொல்காப்பியம் - நச்சினார்க்கினியர் உரை

பகுப்பு :துப்புரவு முடிந்த  கரூர் மாவட்ட ஆசிரியர்கள் தொடங்கிய கட்டுரைகள்
தமிழ் இலக்கணம்
உல்ரிச் சுவிங்கிளி

உல்ரிச் சுவிங்கிளி (Huldrych Zwingli, 1 சனவரி 1484 – 11 அக்டோபர் 1531) சுவிட்சர்லாந்து நாட்டில் சமயசீர்த்தத்திற்கு வழிவகுத்தவர். மார்ட்டின் லூதரின் சமக்காலத்தவரான இவர் செல்வந்தக் குடும்பத்தில் பிறந்தவர். 1502 ஆம் ஆண்டு சூரிக் காண்டனில் கிறித்துவப் பாதரியானார். பாவமன்னிப்பு சீட்டு விற்பனை போன்ற திருச்சபையின் முறைகேட்டை கண்டித்தார். விவிலியத்தின் கொள்கைகளை குருமார்கள் முறையாக கடைபிடிக்க வேண்டும் என்று வழியுறுத்தினார்.ஸ்விட்சர்லாந்தின் செல்வந்தர் குடும்பத்தில் பிறந்ததார். 1503 ஆம் ஆண்டு சூரிச் காண்டனில் கிறித்துவப் பாதிரியர் ஆனார். பாவமன்னிப்பு சீட்டு விற்பனை போன்ற திருசபையின் முறைகேட்டை அவர் கண்டித்தார். விவிலியத்தின் கொள்கைகள் குருமார்கள்  மிரையாக கடைபிடிக்க வேண்டும் என்று அவர் வழியுறுத்தினார். பாவமன்னிப்பு சிட்டுகளை விற்பதற்காக  போப் பாண்டவர் சாம்சன்  என்பவரை சூரிச் நகருக்கு அனுப்பிவைத்தார். இதனை  ஸ்விங்ளி கடுமையாக எதிர்க்கத் தொடங்கினார். குருமார்களை  போற்றி புகழ்வதையும், பிரம்மச்சரிய பாதரி முறைமையையும் கூட அவர் கண்டித்தார்.  பிரம்மச்சரியத்திற்கு எதிரான ஸ்விங்ளி  கொள்கை பிஷப் ஆட்சேபித்தார். சூரிச் நகரசபை நிராகரித்தார். இதன் மூலம் சிர்த்திறத்தை சூரிச் ஏற்றுக்கொண்டது. 1523ல் போப்பாண்டவர் ஸ்விங்கிளியை சமய விலக்கம் செய்தார். ஆனால் சூரிச் காண்டன் திருச்சபையிலிருந்து விலகுவதாக அறிவித்தது. இதனால் ஐந்து காண்டன்கள் ஒன்று சேர்ந்து சூரிச் மீது போர்த்தொடுத்தனர். இப்போரில் 1531ல் ஸ்விங்ளி கொல்லப்பட்டார். இறுதியில் ஒவ்வொறு கண்டனும் தாங்கள் விரும்பிய சமயத்தை பின்பற்றலாம் என்ற அடிப்படையில் ஒப்பந்தம் ஒன்றை செய்து கொண்டனர்.

மேற்கோள்கள்

வெளி இணைப்புகள் 
 Biography of Anna Reinhard, wife of Zwingli  in Leben magazine from a seminary of the Reformed Church in the United States
 Website of the Zwingli Association and Zwingliana journal 
 Selected Works of Huldrych Zwingli at Online Library of Libery

1484 பிறப்புகள்
1531 இறப்புகள்
கத்தோலிக்க இறையியலாளர்கள்
கிறித்தவ இறையியலாளர்கள்
சுவிட்சர்லாந்து மக்கள்